Pasiūlymas Tarybos sprendimas dėl Jungtinių Tautų Europos ekonomikos komisijos taisyklės Nr. 100 privalomo taikymo motorinių transporto priemonių tvirtinimui, atsižvelgiant į jų elektrinę saugą /* KOM/2010/0280 galutinis - NLE 2010/0168 */





[pic] | EUROPOS KOMISIJA | Briuselis, 2010.6.15 KOM(2010)280 galutinis 2010/0168 (NLE) Pasiūlymas TARYBOS SPRENDIMAS dėl Jungtinių Tautų Europos ekonomikos komisijos taisyklės Nr. 100 privalomo taikymo motorinių transporto priemonių tvirtinimui, atsižvelgiant į jų elektrinę saugą AIŠKINAMASIS MEMORANDUMAS Tarybos sprendimo dėl Jungtinių Tautų Europos ekonomikos komisijos taisyklės Nr. 100 privalomo taikymo motorinių transporto priemonių tvirtinimui, atsižvelgiant į jų elektrinę saugą, pasiūlymas 1. Pasiūlymo aplinkybės Atsižvelgiant į kelių transporto išmetamo anglies kiekio mažinimo svarbą ir naftos tiekimo kainą bei saugumą, elektriniai automobiliai (hibridiniai ir elektriniai) gali būti tinkama alternatyva tradicinėms transporto priemonėms su vidaus degimo varikliais, naudojančiais iškastinį kurą. Sprendimo priėmimas būtų svarbus žingsnis į priekį, siekiant užtikrinti aukšto lygio visuomenės saugą ir tinkamą elektrinių transporto priemonių, kurių rinkai pateikiama vis daugiau, vidaus rinkos veikimą. Pagal naująją Pagrindų direktyvą (Direktyva 2007/46/EB) motorinių transporto priemonių tipo tvirtinimo teisinė sistema buvo išplėsta, kad apimtų visas kelių transporto priemones. Todėl į ją taip pat įtrauktos transporto priemonės su alternatyvia jėgos pavara, pavyzdžiui, visiškai elektriniai ir hibridiniai automobiliai. Pasiūlymu siekiama užtikrinti, kad visos Europoje parduodamos elektrinės transporto priemonės būtų suprojektuotos pagal bendrą saugos standartą, tokiu būdu apsaugant transporto priemonės naudotojus nuo sąlyčio su aukštos įtampos transporto priemonės dalimis. JT EEK taisykle Nr. 100 nustatyti saugos reikalavimai transporto priemonių su elektrine jėgos pavara (visiškai elektriniai ir hibridiniai automobiliai) tvirtinimui. Privalomai taikant JT EEK taisyklę Nr. 100 būtų supaprastinta tvirtinimo procedūra, suderinant elektrinės saugos reikalavimus. pasiūlymui iš esmės pritariama, nes suderinus bandymų reikalavimus bus supaprastintas elektrinių transporto priemonių tvirtinimas. Iš tiesų, pasiūlymu bus pakeista skirtinga kai kurių valstybių narių tvirtinimo praktika, todėl gamintojai sutaupys nemažai lėšų. | 2. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS | Netaikoma. | 3. TEISINIAI PASIūLYMO ASPEKTAI Privalomai taikant JT EEK taisyklę Nr. 100 būtų supaprastinta tvirtinimo procedūra, suderinant elektrinės saugos reikalavimus. Suderinus bandymų reikalavimus bus supaprastintas elektrinių transporto priemonių tvirtinimas, pakeičiant skirtingą kai kurių valstybių narių tvirtinimo praktiką, todėl gamintojai sutaupys nemažai lėšų. Pasiūlymo teisinis pagrindas yra 2007 m. rugsėjo 5 d. Europos Parlamento ir Tarybos direktyvos 2007/46/EB, nustatančios motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus, 34 straipsnio 2 dalis. Valstybės narės negali deramai pasiekti pasiūlyme numatytų tikslų. Pasiūlyme numatytus tikslus bus lengviau pasiekti vykdant veiksmus sąjungos lygmeniu, nes taip bus išvengta priešingu atveju atsirandančio vidaus rinkos susiskaldymo ir bus sustiprinta transporto priemonių sauga ir aplinkosauginis veiksmingumas. Todėl pasiūlymas atitinka subsidiarumo principą. Pasiūlymas atitinka proporcingumo principą, nes juo neviršijama to, kas būtina tinkamam vidaus rinkos veikimui bei aukštam visuomenės saugos ir aplinkos apsaugos lygiui pasiekti. 4. POVEIKIS BIUDžETUI Pasiūlymas neturi poveikio ES biudžetui. 5. PAPILDOMA INFORMACIJA Siūlomas teisės aktas yra susijęs su EEE, todėl turėtų būti jai taikomas. | 2010/0168 (NLE) Pasiūlymas TARYBOS SPRENDIMAS dėl Jungtinių Tautų Europos ekonomikos komisijos taisyklės Nr. 100 privalomo taikymo motorinių transporto priemonių tvirtinimui, atsižvelgiant į jų elektrinę saugą (Tekstas svarbus EEE) EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, atsižvelgdama į 1997 m. lapkričio 27 d. Tarybos sprendimą dėl Europos bendrijos prisijungimo prie Jungtinių Tautų Europos ekonominės komisijos susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas)[1], atsižvelgdama į 2007 m. rugsėjo 5 d. Europos parlamento ir Tarybos direktyvą 2007/46/EB, nustatančią motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus[2], ypač į jos 34 straipsnio 2 dalį, atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų[3], ypač į jo 5 straipsnio 2 dalies m punktą, atsižvelgdama į Europos Komisijos pasiūlymą[4], atsižvelgdama į Europos Parlamento nuomonę[5], kadangi: 1. Elektrine jėgos pavara varomos transporto priemonės (hibridinės elektrinės transporto priemonės ir elektrinės transporto priemonės) gali labai sumažinti transporto priemonės išmetamų taršalų kiekį, todėl yra laikomos patrauklia alternatyva siekiant tvaraus judumo. 2. Elektrinės jėgos pavaros naudoja aukštos įtampos energiją. Siekiant užtikrinti aukštą visuomenės saugos lygį, būtina nustatyti tipo patvirtinimo reikalavimus, susijusius su transporto priemonių elektrinės jėgos pavaros sauga. 3. Jungtinių Tautų Europos ekonomikos komisijos taisyklės Nr. 100 dėl transporto priemonių tvirtinimo, atsižvelgiant į konkrečius reikalavimus, taikomus elektrinės jėgos pavaros saugai, standartizuotaisiais reikalavimais siekiama pašalinti technines kliūtis 1958 m. susitarimo susitariančiųjų šalių prekybai motorinėmis transporto priemonėmis ir užtikrinti aukšto lygio saugą. 4. Tarybos sprendimu 97/836/EB ES prisijungė prie JT EEK taisyklės Nr. 100. 5. Direktyva 2007/46/EB numato galimybę privalomai taikyti JT EEK taisykles transporto priemonės EB tipo patvirtinimui. 6. Pagal Reglamentą (EB) Nr. 661/2009 gamintojai užtikrina, kad transporto priemonės, sistemos, sudėtinės dalys ir atskiri techniniai mazgai atitinka elektrinės saugos reikalavimus. Tipo patvirtinimas pagal atitinkamas privalomas JT EEK taisykles laikomas EB tipo patvirtinimu pagal šį Reglamentą ir jo įgyvendinimo priemones. 7. JT EEK taisyklė Nr. 100 turi būti įtraukta į motorinių transporto priemonių tvirtinimo sistemą ir pridėta prie ES galiojančių teisės aktų. PRIĖMĖ ŠĮ SPRENDIMĄ: 1 straipsnis 8. Jungtinių Tautų Europos ekonomikos komisijos taisyklė Nr. 100, 01 serijos pakeitimai, privalomai taikoma visos transporto priemonės EB tipo patvirtinimui pagal Direktyvos 2007/46/EB 6 ir 9 straipsnius ir transporto priemonės EB tipo patvirtinimui, atsižvelgiant į elektrinę saugą, nuo 2013 m. sausio 1 d. 9. Jungtinių Tautų Europos ekonomikos komisijos taisyklė Nr. 100, 01 serijos pakeitimai, privalomai taikoma registruojant, parduodant ir pradedant eksploatuoti naujas transporto priemones nuo 2014 m. sausio 1 d. 10. Nepažeidžiant 1 dalies nuostatų, Jungtinių Tautų Europos ekonomikos komisijos taisyklė Nr. 100, 00 serijos pakeitimai, privalomai taikoma visos transporto priemonės EB tipo patvirtinimui pagal Direktyvos 2007/46/EB 6 ir 9 straipsnius ir transporto priemonės EB tipo patvirtinimui, atsižvelgiant į elektrinę saugą, nuo 2011 m. sausio 1 d. 11. Jungtinių Tautų Europos ekonomikos komisijos taisyklė Nr. 100, 00 serijos pakeitimai, privalomai taikoma registruojant, parduodant ir pradedant eksploatuoti naujas transporto priemones nuo 2012 m. sausio 1 d. 2 straipsnis Šis sprendimas įsigalioja kitą dieną po jo paskelbimo Europos Sąjungos oficialiajame leidinyje . 3 straipsnis Šis sprendimas skirtas valstybėms narėms. Priimta Briuselyje Tarybos vardu Pirmininkas [1] OL L 346, 1997 12 17, p. 78. [2] OL L 263, 2007 10 9, p. 1. [3] OL L 200, 2009 7 31, p. 1. [4] OL C , , p. . [5] OL C , , p. .